1. ปัจจัยความเสี่ยง

บริษัทหลักทรัพย์จัดการกองทุน เอ็มเอฟซี จำกัด (มหาชน) ประกอบธุรกิจหลักทรัพย์ประเภท
“กิจการจัดการลงทุน” โดยรายได้หลักมาจากการบริหารจัดการกองทุน ดังนั้น
ปัจจัยเสี่ยงที่จะส่งผลกระทบต่อ
ผลการดำเนินธุรกิจของบริษัทจึงเป็นปัจจัยความเสี่ยงที่มาจากการลงทุนและปัจจัยความเสี่ยงในธุรกิจหลักเป็นสำคัญ
บริษัทตระหนักถึงความสำคัญของการบริหารความเสี่ยงในอันที่จะนำประโยชน์สูงสุดมาสู่ผู้ถือหุ้น
ผู้ถือหน่วยลงทุน และผู้มีส่วนได้เสียกลุ่มอื่นของบริษัททุกกลุ่ม จึงจัดให้มีการศึกษาวิเคราะห์ ระบุ
และประเมินปัจจัยเสี่ยง ตลอดจนกำหนดมาตรการและทำการบริหารจัดการกับความเสี่ยง
เพื่อให้ระดับความเสี่ยงลดลงอยู่ในระดับที่กำหนดไว้เป็นนโยบาย
นอกจากนี้บริษัทยังได้ติดตามและรายงานผลของการบริหารความเสี่ยงอย่างสม่ำเสมอให้ผู้บริหารรับทราบ
เพื่อดำเนินการปรับปรุงแก้ไขได้อย่างทันกาลเมื่อมีความจำเป็น พร้อมกันนี้
บริษัทได้ใช้ความพยายามอย่างยิ่งที่จะสื่อสารและส่งเสริมให้พนักงานทั้งบริษัทได้รับรู้เข้าใจ
ให้ความสำคัญกับความเสี่ยงที่เกี่ยวข้อง
และเน้นย้ำให้ปฏิบัติตามแผนงานและแนวทางในการลดและป้องกันความเสี่ยงอย่างเคร่งครัด
จนนำไปสู่การเป็นวัฒนธรรมด้านความเสี่ยงของบริษัทให้ได้ในที่สุด

บริษัทระบุปัจจัยความเสี่ยงที่สำคัญไว้ 2 ด้าน ดังนี้

ก. ปัจจัยความเสี่ยงด้านการเงิน

รายได้หลักของบริษัทมาจากการจัดการกองทุน ซึ่งคำนวณจากมูลค่าทรัพย์สินสุทธิ
ดังนั้นความเสี่ยงที่เกิดจากการเปลี่ยนแปลงของดัชนีตลาดหลักทรัพย์ ราคาหลักทรัพย์ อัตราดอกเบี้ย
อัตราแลกเปลี่ยน ซึ่งมีสาเหตุมาจากการเปลี่ยนแปลงของภาวะเศรษฐกิจและตลาดเงิน
ผลประกอบการของผู้ออกหลักทรัพย์ และเงื่อนไขการจ่ายผลตอบแทนของหลักทรัพย์ตลอดอายุ
จึงอาจส่งผลทำให้มูลค่าทรัพย์สินสุทธิภายใต้ การจัดการมีระดับลดลง
และสามารถส่งผลกระทบในทางลบต่อผลประกอบการของบริษัทได้

อย่างไรก็ตาม บริษัทได้นำนวัตกรรมทางการเงินมาใช้เพื่อลดความเสี่ยงในการลงทุนและ
หาช่องทางการลงทุนใหม่ในตราสารทุน ตราสารหนี้
และตราสารอนุพันธ์ภายในประเทศและต่างประเทศ เพื่อกระจายความเสี่ยงในการลงทุนของกองทุน
อีกทั้งยังได้ประยุกต์ใช้มูลค่าความเสี่ยง เป็นเครื่องมือสำหรับการวัดระดับความเสี่ยง
เพื่อนำผลลัพธ์ไปใช้เป็นข้อมูลประกอบการบริหารความเสี่ยงที่เกิดจากการเปลี่ยนแปลงของราคาหลักทรัพย์ของกองทุนภายใต้การจัดการ
ทั้งนี้
บริษัทได้มีการประเมินระดับความเสี่ยงด้านเครดิตของตราสารหนี้ที่กองทุนพิจารณาแล้วผนวกเข้ากับความเสี่ยงด้านราคา
ตลอดจนสร้างระบบเตือนในกรณีที่กองทุนมีค่าความเสี่ยงเกินระดับที่กำหนดไว้
ตามนโยบายการลงทุนที่ได้ออกแบบให้แต่ละกองทุน เป็นการเฉพาะ
เพื่อให้บริษัทสามารถทราบระดับและจัดการกับความเสี่ยงจากการลงทุนให้อยู่ในระดับ
ที่เหมาะสมได้ตลอดเวลา นอกจากนี้ บริษัทได้จัดทำแผนฉุกเฉินสำหรับการจัดการลงทุน เพื่อรองรับ
ความเสี่ยงที่เกิดขึ้น อันเนื่องมาจากเหตุการณ์ผิดปกติที่ไม่ได้คาดคิดมาก่อน
เพื่อให้การบริหารจัดการกองทุนเป็นไปอย่างมีประสิทธิภาพ
และสามารถรองรับผลกระทบที่เกิดขึ้นจากเหตุการณ์ต่างๆ ดังกล่าว ได้อย่างเหมาะสม

  ข. ปัจจัยความเสี่ยงด้านธุรกิจ

ภายใต้นโยบายการเปิดอนุญาตการดำเนินธุรกิจจัดการลงทุนของภาครัฐนำมาซึ่งภาวะ
การแข่งขันที่รุนแรงขึ้น ประกอบกับในปีที่ผ่านมา บริษัทมีกองทุนปิดที่จะครบกำหนดอายุ
และมีกองทุนเปิด ที่อาจมีการทยอยไถ่ถอนเงินลงทุนได้
ตามเงื่อนไขที่ให้ผู้ถือหน่วยลงทุนสามารถขายคืนหน่วยลงทุนได้ ตามระยะเวลาที่กำหนด
ซึ่งส่งผลกระทบให้บริษัทมีความเสี่ยงที่อาจจะสูญเสียลูกค้าบางส่วนได้ ดังนั้น
เพื่อจัดการกับปัญหาอันอาจจะเกิดขึ้นดังกล่าว

ในปีที่ผ่านมา บริษัทได้จัดให้มีแผนการขยายธุรกิจเพื่อชดเชยรายได้และลูกค้าที่อาจสูญเสียไป
มีการจัดตั้งกองทุนใหม่ขึ้นเพื่อทดแทนกองทุนเดิมที่จะครบกำหนด การขยายฐานการลงทุนไปสู่กลุ่มผู้
ลงทุนกลุ่มใหม่ภายในประเทศและต่างประเทศ
การเพิ่มประสิทธิภาพของช่องทางการซื้อขายหน่วยลงทุน อันได้แก่
มีศูนย์บริการลูกค้าที่ให้คำปรึกษาแนะนำด้านการลงทุน
ตลอดจนการทำธุรกรรมด้านการลงทุนอย่างครบวงจร
และเพิ่มประสิทธิภาพการซื้อขายผ่านระบบอิเล็คทรอนิกส์ Tele-marketing
พร้อมทั้งเพิ่มพนักงานตัวแทนขายอิสระและขยายจำนวนตัวแทนสนับสนุนการขายให้ครอบคลุมทั้งประเทศ
เพื่อส่งเสริมยอดการลงทุนของลูกค้าเดิมและขยายไปสู่ลูกค้ากลุ่มใหม่ นอกจากนี้
บริษัทได้ออกแบบกลยุทธ์การลงทุนใหม่ๆ เพิ่มเติม
เพื่อเร่งผลประกอบการของกองทุนภายใต้การจัดการให้ได้รับอัตราผลตอบแทนที่ดี ณ
ระดับความเสี่ยงที่ยอมรับได้ เพื่อเพิ่มความพึงพอใจสูงสุดให้ลูกค้ากลุ่มเดิม
และดึงดูดลูกค้ากลุ่มใหม่ให้มาใช้บริการของบริษัท

ในปี 2551 บริษัทมีแผนในการเร่งสร้างภาพลักษณ์ของบริษัทผ่านแผนการตลาด
โดยมีการโฆษณาทั้งตัวบริษัท และกองทุนของบริษัทผ่านสื่อต่างๆ เช่น ป้ายโฆษณาขนาดใหญ่
(Billboard) โฆษณาทั้งด้านนอกและในของขบวนรถไฟฟ้าบีทีเอส (BTS) เพื่อสร้างความสนใจ
และดึงดูดกลุ่มลูกค้าเป้าหมาย ทั้งที่เป็นลูกค้าบริษัทเดิมอยู่แล้ว หรือยังไม่เคยลงทุนกับบริษัท
นอกจากนี้ ทางบริษัทได้มีการสร้างกิจกรรมเพื่อบริหารความสัมพันธ์ลูกค้า (Customer
Relationship Management) เพื่อมุ่งเน้นสร้างความสัมพันธ์ที่ดี
และความจงรักภักดีของลูกค้าที่มีต่อบริษัท ผ่านทางกิจกรรมต่างๆ เช่น
กิจกรรมให้ความรู้ด้านการลงทุนเชิงวิชาการ การอบรมให้ความรู้เรื่องกองทุนที่เปิดใหม่ ตลอดจน
กิจกรรมทางด้านไลฟ์สไตล์ เช่น กิจกรรมดูหนัง และท่องเที่ยว ในส่วนของการประชาสัมพันธ์องค์กร
จะยังเป็นช่องทางหลักสำหรับบริษัท ในการให้ข้อมูลข่าวสาร กับกลุ่มลูกค้า และกลุ่มเป้าหมาย
เพื่อให้ได้รับรู้ความเคลื่อนไหวของบริษัทและกองทุนเสมอ

ในอีกด้าน บริษัทมีแผนการยกระดับด้านบริการเพื่อขยายฐานธุรกิจชดเชยรายได้และลูกค้า
ที่อาจสูญเสียไป การจัดตั้งกองทุนใหม่ขึ้นเพื่อทดแทนกองทุนเดิมที่จะครบกำหนดอายุ
การเพิ่มช่องทางการ ซื้อขายหน่วยลงทุนที่มีประสิทธิภาพสูงขึ้น อันได้แก่ การพัฒนาระบบ Smart
Access เพื่อให้บริการลูกค้าเกี่ยวกับการซื้อ/ขายหน่วยลงทุน
ให้มีความสะดวกและประสิทธิภาพมากยิ่งขึ้น โดยมี
ระบบการสั่งซื้อและชำระเงินผ่านระบบธนาคารพาณิชย์ (Smart Track)
ระบบสั่งซื้อขายหน่วยลงทุนผ่านทางระบบโทรศัพท์ (Smart Tele)
และระบบสั่งซื้อขายหน่วยลงทุนผ่านทางเว็บไซต์ของบริษัท (Smart Net)
พร้อมทั้งเพิ่มพนักงานตัวแทนขายและ ทำการตลาดร่วมกับตัวแทนสนับสนุนการขาย
เพื่อส่งเสริมยอดการลงทุนของลูกค้าเดิมและขยายไปสู่ลูกค้ากลุ่มใหม่
บริษัทได้ออกแบบกลยุทธ์การลงทุนใหม่ๆ เพิ่มเติม โดยเฉพาะการลงทุนด้วยโมเดลทางคณิตศาสตร์
(Quant Model) ที่มีประสิทธิภาพ ตลอดจนพัฒนาระบบการบริหารจัดการผ่านระบบ Wealth
Management
เพื่อเพิ่มทางเลือกในการลงทุนและเพิ่มผลประกอบการของกองทุนภายใต้การจัดการให้ได้รับอัตราผลตอบแทนที่ดี
ณ ระดับความเสี่ยงที่ยอมรับได้ และระบบการบริหารความสัมพันธ์ที่ดี
เพื่อสร้างความพึงพอใจสูงสุดให้แก่ลูกค้า
ทั้งยังเป็นการดึงดูดลูกค้าใหม่ให้มาใช้บริการของบริษัทมากขึ้น